《苏幕遮 题竹青女郎祠》
清代·沈谦

殿云鲜，庭树绿。幡袅溪风，溪水明如玉。游女穿花高髻矗。

踏破明裙，争唱迎神曲。

梦来犀，春去速。月照苍梧，夜夜啼湘竹。何似小姑居处独。

紫燕双飞，时把晴丝触。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。